તા. 3 અને 4ના રોજ ધીરેધીરે સમસ્યામાંથી માર્ગ નીકળશે. ભવિષ્ય માટે આપની આર્થિક જરૂરીયાતને પુરી કરવા માટે આપ માનસિક તથા શારીરિક રીતે સંપૂર્ણ પ્રયાસ કરશો. સંતુલિત આહાર, વ્યાયામ, કામની સાથે આરામ પણ કરશો. આ સમય તમારા માટે ભાગ્યશાળી રહેશે. ધાર્મિક કાર્યોમાં સફળતા મળશે. પિતા સાથેના સંબંધો સારા રહે. વિદેશગમન માટે અનુકૂળ સમય રહેશે. ઉચ્ચ અભ્યાસમાં સફળતા મળશે. તા. 5, 6, અને તા. 7ની સાંજ સુધી આપ પોતાની જાત ઉપર પુરતું ધ્યાન આપશો. અગાઉ આપે લીધેલા નિર્ણયો પર આપ ફરીથી વિચારણા કરશો અને જરૂર જણાય ત્યાં ફેરફાર પણ કરશો. જૂની યાદો તાજી થશે. આર્થિક સ્થિતિમાં સુધારો થશે. અગાઉ ફસાયેલા નાણાં છુટા થશે. મકાન તથા માલ મિલકત સંબંધિત કાર્યોમાં લાભ થશે. આપને કોઈ ધાર્મિક સ્થળે યાત્રા પ્રવાસ ગોઠવાશે. નોકરીમાં પ્રમોશન અથવા નવી જવાબદારી સોંપાય તેવી શક્યતા રહેશે. ધંધાકીય પ્રવૃત્તિમાં મોટો લાભ થાય. અટકાયેલા સરકારી કામકાજ પૂર્ણ થાય. તા. 8 અને 9 દરમિયાન દરેક દિશાઓથી લાભ પ્રાપ્ત થશે. આ સમય દરમિયાન કરેલી મુસાફરી લાભદાયી રહેશે. ઘરમાં કોઈ માંગલિક શુભ કાર્યનું આયોજન થશે. વડીલ તથા મિત્રોનો સાથ સહકાર મળશે. પત્ની તથા બાળકો સાથે સારો સમય પસાર થશે. ઉત્તમ ભોજનની પ્રાપ્તિ થાય. આપની મહત્ત્વકાંક્ષા પૂર્ણ થશે.